《和史子修投赠二首韵时被命至玉堂》
宋代·程公许

儒习平生祗自酸，可能学古到商盘。
风尘世路知难拗，潢潦词源恐易乾。
已愧登瀛聊俊颜，那堪上水费嘲弹。
饕劳愧乏经时策，安得军中有范韩。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。